MTC ตั้งสำรองหนี้เพิ่ม ฉุดรั้งกำไรไตรมาส 3 ทรงตัว 1.2 พันล้าน
MTC กำไรไตรมาส 3/65 ทรงตัวอยู่ 1,205 ล้านบาท จากปีก่อน 1,201 ล้านบาท ฉุดรั้งจากตั้งสำรองหนี้บานเบอะ 959 ล้านบาท เพิ่มขึ้น 402.09% จากปีก่อนเพียง 191 ล้านบาท แม้รายได้ดอกเบี้ยในการให้บริการสินเชื่อและสัญญาณเช่าชื้อและค่าฟีเพิ่มขึ้นก็ตาม
MTC กำไรไตรมาส 3/65 ทรงตัวอยู่ 1,205 ล้านบาท จากปีก่อน 1,201 ล้านบาท ฉุดรั้งจากตั้งสำรองหนี้บานเบอะ 959 ล้านบาท เพิ่มขึ้น 402.09% จากปีก่อนเพียง 191 ล้านบาท แม้รายได้ดอกเบี้ยในการให้บริการสินเชื่อและสัญญาณเช่าชื้อและค่าฟีเพิ่มขึ้นก็ตาม
8 พ.ย. 2565

บริษัท เมืองไทย แคปปิตอล จำกัด (มหาชน) หรือ MTC รายงานผลการดำเนินงานไตรมาส 3/65 และงวด 9 เดือนปี 65 ดังนี้

บริษัทฯรายงานผลการดำเนินงานไตรมาส 3/2565 ทำกำไรสุทธิทรงตัวได้เพียง 1,205 ล้านบาท เติบโต 0.33% เมื่อเทียบกับงวดเดียวของปีก่อนมีกำไรสุทธิ 1,201 ล้านบาท
แม้ว่าในช่วงไตรมาส 3/2565 บริษัทมีรายได้รวมอยู่ที่ 5,185 ล้านบาท เพิ่มขึ้น 28.60% จากงวดเดียวกันของปีก่อน 1,153 ล้านบาท แต่ยังคงเจอแรงกดดันจากค่าใช้จ่ายในการบริการและบริหาร 2,008 ล้านบาท เพิ่มขึ้น 12.81% จากงวดเดียวกันของปีก่อนเพียง 228 ล้านบาท โดยค่าใช้จ่ายหลักมาจากเงินเดือนพนักงาน อันเนื่องมาจากการขยายสาขาและบุคลากรประจำสาขา และค่าเสื่อมราคาและค่าตัดจำหน่าย
รวมถึงต้นทุนทางการเงิน 737 ล้านบาท เพิ่มขึ้น 32.32% เมื่อเทียบจากงวดเดียวกันของปีก่อนเพียง 180 ล้านบาท อันเนื่องมาจากการเพิ่มขึ้นจากเงินกู้ยืมและจากหนี้สินตามสัญญาเช่า
อีกทั้งตัวฉุดรั้งหลักหนีไม่พ้นคือ บริษัทยังมีขาดทุนด้านเครดิตที่คาดว่าจะเกิดขึ้นจำนวน 959 ล้านบาท เพิ่มขึ้น 402.09% จากงวดเดียวกันของปีก่อนเพียง 768 ล้านบาทเท่านั้น